9. Grafy


Graf je v mnohých smeroch výhodnejší ako tabuľka. Graf je oveľa prehľadnejší ako tabuľka, aj keď nie je tak presný.

9.1 Ako rýchlo vytvoriť graf

Príklad „Pivo“

Otvorme nový zošit s menom Pivo a na prvom hárku s menom Pivo1 vytvorme nasledujúcu tabuľku. 

	Výroba piva 

	
	Január
	Február
	Marec
	Apríl
	Máj

	Plzeň
	25
	42
	75
	75
	75

	Kozel
	13
	15
	11
	9
	16

	Smíchov
	18
	22
	26
	17
	24

	Radegas
	9
	10
	11
	12
	13


Rýchle vytvorenie grafu

Umiestnite  bunkový kurzor do vnútra tabuľky. Stlačte kláves F11. Pred hárok Pivo1 sa vloží nový hárok Graf1 s príslušným grafom. Na vodorovnej osi grafu sú uvedené hlavičky stĺpcov. Na zvislej osi sú hlavičky riadkov.

9.2 Sprievodca grafom


Pre vytváranie grafu má Excel k dispozícii sprievodcu grafom. Vráťme sa na hárok Pivo1. 


Vyberte oblasť A2:F6. Spuste sprievodcu  tlačidlom Sprievodca grafom alebo príkazom Vložiť(Graf.  Sprievodca grafom sa skladá zo štyroch panelov: Typ grafu, Zdrojové údaje grafu, Možnosti grafu, Umiestnenie grafu.

Typ grafu


Tento panel má dve  karty: Štandardné typy a Vlastné typy.

Štandardné typy

V zozname Typ grafu vyberte Stĺpcový. V zozname Podtyp grafu vyberte Skupinový stĺpcový. 

Vlastné typy 


O tejto karte  si povieme neskôr. Stlačte tlačidlo Ďalej. Dostanete sa do druhého panelu.

Zdrojové údaje  grafu


Tento panel má opäť dve karty: Rozsah údajov a Rad.

Rozsah údajov


V prepínači Rady tvoria vyberiete, či rady grafu tvoria Riadky alebo Stĺpce tabuľky.  Excel ponúkol riadky, s čím súhlasíme.

V poli Rozsah údajov sa zobrazuje vybraná oblasť, z ktorej Excel vytvára graf. Je to samozrejme tá istá oblasť, ktorú ste vybrali pred spustením sprievodcu. Keď nebola oblasť vybraná, môžete tak urobiť teraz.

Rad

Tu rozhodnete, ktoré údaje sa v grafe budú zobrazovať a ktoré nie. Doporučujem, teraz nič nemeniť, iba si prečítať.

Stlačte tlačidlo Ďalej. Dostaneme sa na tretí panel.

Možnosti grafu


Tento panel má karty: Názvy, Osi, Mriežka, Legenda, Menovky údajov, Tabuľka údajov.

Názvy


Vložte do poľa Názov grafu text Výroba piva, do poľa Os kategórií X napíšte text Pivo a do poľa Os hodnôt Y vložte text  Milióny hl. 

Osi


Zaškrtnutím v príslušných políčkach – Os X a Os Y určíte, či a ako sa budú zobrazovať menovky u jednotlivých osí. Prepínač nechajte v polohe Automaticky.

Mriežka


Tu určíte, či sa v grafe budú zobrazovať pomocné čiary uľahčujúce orientáciu. V našom  prípade si zobrazíme len Hlavné  čiary mriežky osy Y.

Legenda


Zaškrtnutím v poli Zobraziť legendu určíte, či sa bude legenda zobrazovať. Legendou sa rozumie rámček, ktorý vysvetľuje, aké hodnoty, ktorý stĺpec tabuľky zobrazuje. Prepínačom Umiestnenie rozhodnete, kde sa bude legenda zobrazovať — nechajme ju Vpravo.

Menovky údajov


Umožňuje doplniť jednotlivé stĺpce (body) grafu, konkrétnymi menovkami. V našom prípade je možné Zobraziť hodnotu.

Tabuľka údajov


Tu môžete rozhodnúť, či pod grafom zobrazí tabuľka údajov. Teraz  nebudeme nič meniť na tejto karte. 

Stlačte tlačidlo Ďalej. Dostanete sa na posledný štvrtý panel.

Umiestnenie grafu


Na tomto paneli prepínačom Graf umiestniť určíte, kde bude nový graf umiestnený — buď Ako nový hárok alebo Ako objekt do. Vyberte druhú možnosť a v zozname nechajme hárok Pivo1. Stlačte tlačidlo Dokončiť.

Režimy grafu

Neaktívny

Do tohto režimu prejdete klepnutím kdekoľvek do hárku mimo graf. Môžete teraz editovať tabuľku. 

Aktívny ako objekt

Do tohto režimu prejdete klepnutím do rámčeku grafu. V rohoch rámčeku a v strede strán sa objavia čierne úchyty, ktorými môžeme meniť rozmery rámčeku. Graf môžeme tiež presúvať ťahaním. Súčasne sa v tabuľke farebne zvýraznia oblasti, z ktorých je graf zostavený, dátová oblasť je modrá, popis osy X fialový a legenda zelená.

Aktívny pre úpravy


Do tohto režimu sa dostanete, keď vyberiete klepnutím objekt (oblasť, prvok) grafu pre úpravy. Tento objekt je potom orámovaný a opatrený úchytmi.

Objekty v  grafe

Majú mená: Názov grafu, Legenda, Názov osi kategórií, Os kategórií,  Názov osi hodnôt,  Os hodnôt, Rad Plzeň,  Hlavné čiary mriežky osi hodnôt, Plocha grafu, Zobrazovaná oblasť.  

Keď myšou ukážete na objekt, zobrazí sa menovka s názvom objektu. Môžete meniť rozmery a umiestnenie jednotlivých objektov grafu, tak ako to robíte vo Windows.

9.3 Vytvorenie grafu z nesúvislej oblasti


Vytvorte  nový hárok  Pivo2  a na neho skopírujte tabuľku z  hárku Pivo1. V stĺpci G  vypočítajme riadkové súčty, vyjadrujúce výrobu za celé obdobie. Oblasť, z ktorej zostavujeme graf môžete vybrať skôr, ako spustíte sprievodcu, alebo aj behom práce so sprievodcom. Teraz ukážeme druhú možnosť. 


Stlačte tlačidlo Sprievodca grafom. Na karte Typ grafu vyberte stĺpcový graf. Stlačte tlačidlo Ďalej. Prešli ste na panel Zdrojové údaje grafu. V poli Rozsah údajov stlačte tlačidlo Zbaliť dialóg. Sprievodca je minimalizovaný. Vyberte oblasť údajov pre zostavenie grafu. Jedná sa o nesúvislú oblasť, preto ju vyberajte pri súčasnom stlačení klávesu CTRL. Musíte vybrať legendu — stĺpec A, a potom súčty v stĺpci G. Stlačte tlačidlo Rozbaliť dialóg — okno sprievodcu sa obnoví. Prepínač Rady tvoria prepnite do polohy Stĺpce. Ďalej pokračujte podľa postupu, ktorý ste použili u prvého grafu.

9.4 Úpravy grafu

Graf je hotový, ale je takmer isté, že nie je dokonalý. Môže sa stať, že pri vytváraní grafu ste na nejakú maličkosť zabudli. Preto si ukážeme, ako graf upraviť.

Čo robiť, keď ste na  niečo zabudli


Často sa stane, že graf dokončíte a zistíte, že je neúplný. Môže chýbať legenda, popis osí, chceli ste inak zobraziť mriežku. Máme dve možnosti, ako tieto nedostatky opraviť.

· Vyberte graf a spuste znovu sprievodcu grafom. Môžete skontrolovať všetky kroky a upraviť to, čo ste zanedbali. Potom stlačte tlačidlo Dokončiť.
· Ak chcete upraviť len nejakú maličkosť, napríklad názov osy, zadajte príslušný príkaz z ponuky Graf. Skoro zistíte, že prvé štyri príkazy v ponuke zobrazia okno príslušného panelu Sprievodcu grafom.

Reakcia grafu na zmenu hodnôt v tabuľke

Graf  sa automaticky mení, keď zmeníte dáta v tabuľke.

Reakcia tabuľky na zmenu hodnôt v grafe 


Môžete meniť hodnoty priamo v grafe. Klepnite  v grafe do stĺpca, ktorý chcete upravovať, napr. Plzeň  v máji. Vybrali ste celý rad výroby plzeňského, čo sa prejaví malými obdĺžnikmi v strede každého stĺpca radu. Teraz na ten istý stĺpec klepnite ešte raz —  stĺpec je aktívny a prístupný k úpravám. Uchopte horný okraj stĺpca a ťahajte pomaly dole. Tesne nad stĺpcom popis oznamuje, aké hodnoty ste dosiahli. Keď sa priblížite k požadovanej hodnote, uvolnite myš. Pozrite sa do tabuľky a uvidíte, že dáta sa prispôsobili. 

Pridávanie radov


V tabuľke môže dojsť k zásadnejším zmenám, predovšetkým k zmene v počte  riadkov tabuľky a je treba, aby graf sa  prispôsobil. 


Vložte do tabuľky na hárku Pivo1 nový riadok  s hodnotami výroby piva Gambrinus.
Príkazom Pridať údaje


Zadajte príkaz Graf(Pridať údaje. V poli Rozsah vyberte oblasť údajov tabuľky, ktorú chcete pridať do grafu — riadok Gambrinus.

Príkazom Prilepiť špeciálne


Vyberte v tabuľke riadok Gambrinus vrátane legendy. Stlačte CTRL+C. Klepnite kdekoľvek do oblasti grafu — graf je aktívny. Zadajte príkaz Prilepiť špeciálne. 

Skontrolujte, či je zapnuté Pridať bunky ako Nové rady, zapnuté Hodnoty Y tvoria Riadky a zaškrtnuté Názvy radov v prvom stĺpci.

Kopírovaním


Vyberte v tabuľke riadok Gambrinus. Stlačte CTRL+C. Klepnite do grafu. Stlačte CTRL+V.

Ťahaním


Vyberte v tabuľke riadok Gambrinus. Vybranú oblasť uchopte myšou za okraj — ukazovateľ zostáva v tvare šípky. Ťahaním presuňte ukazovateľ do plochy grafu a uvolnite myš. 

Zmena poradia radu 

Vyberte v grafe ľubovoľný  rad a zadajte z miestnej ponuky príkaz Formátovať rady údajov Prepnite na kartu Poradie radov a v zozname Poradie radov vyberte rad, ktorého poradie chcete zmeniť. Podľa potreby stláčajte tlačidlo Premiestniť nahor alebo Premiestniť nadol.

Odstránenie 


V okne Zdrojové údaje na karte Rad v zozname Rady vyberte príslušný rad a stlačte tlačidlo Odstrániť. Rýchlejšie je však vybrať rad v grafe a stlačiť kláves DELETE. 
Nikdy neodstraňujte riadok alebo stĺpec z tabuľky, pokiaľ je tento zdrojom údajov pre graf.

Pridávanie kategórií

Pridanie 


Vložte do tabuľky stĺpec, teda novú kategóriu. Graf sa poslušne prispôsobí. Komplikácie nastanú, keď stĺpec vložíte mimo zdrojovú oblasť dát. Napr. doplňte do tabuľky stĺpec Jún. Vyberte graf a zadajte príkaz Graf(Zdrojové údaje. V poli Rozsah údajov vyberte celú zdrojovú oblasť grafu.

Odstránenie 

 Stlačte tlačidlo Po stĺpcoch na paneli Graf. Rady a kategórie sa zamenia. Klepnite do radu (bývalej kategórie), ktorý chcete odstrániť. Stlačte kláves DELETE. Stlačte tlačidlo Po riadkoch na paneli Graf. Kategórie a rady sa zamenia do pôvodného stavu.

Panel Graf


Panel Graf sa automaticky zobrazí ihneď po vytvorení grafu a vždy, keď je graf aktívny. Obsahuje  nasledujúce nástroje. 

Objekty grafu


V zozname vyberiete objekt (prvok) grafu, ktorý chcete upravovať.

Formátovať objekt grafu


Otvorí okno, v ktorom môžete vybraný objekt grafu upravovať.

Typ grafu 


Umožňuje meniť typ grafu.

Legenda


Zobrazí alebo zruší legendu.

Tabuľka údajov


Vloží alebo zruší tabuľku údajov v grafe.

Po riadkoch


Rady grafu sa vytvoria  z riadkov tabuľky.

Po stĺpcoch


Rady grafu  sa vytvoria zo stĺpcov  tabuľky.

Text šikmo nadol


Nepotrebuje komentár.

Text šikmo nahor


Nepotrebuje komentár.

Presun a kopírovanie grafu


Graf môžete presúvať a kopírovať pomocou schránky, podobne ako bežné dáta. 

Presun grafu na iný hárok


Vyberte graf. Stlačte CTRL+X. Prepnite na iný hárok. Stlačte CTRL+V.

Zmena umiestnenia grafu


Ak chcete graf na hárku s tabuľkou umiestniť na samostatný hárok alebo naopak, tak vyberte graf a zadajte príkaz Graf(Umiestnenie a v okne rozhodnite o novom umiestnení grafu. 

Tabuľka údajov 


Za určitých okolností je vhodné zobrazovať súčasne s grafom aj zdrojovú tabuľku. Zadajte príkaz Graf(Možnosti grafu. Prepnite na kartu Tabuľka údajov. Zaškrtnite políčko Zobraziť tabuľku údajov. Ak zaškrtnete políčko Zobraziť kľúč legendy, priamo v tabuľke sa ukážu farebné rámčeky.

9.5 Formátovanie grafu


Formátovaním  grafu rozumieme zmenu  vzhľadu jednotlivých objektov (prvkov, oblastí)  grafu.  Vzhľad  je  predovšetkým farba čiar a výplne, typ a veľkosť písma, menovky údajov a podobne.

Výber objektu grafu


Skôr, ako sa pustíte do formátovania objektu grafu, je potrebné, aby objekt  bol vybraný. Objekt vyberiete tak, že na neho klepnete. Vybraná oblasť sa chová  naozaj ako objekt, čo znamená, že je orámovaná a v rohoch a v stredoch strán má úchyty. 

Jednotlivé osy vyberiete tak, že klepnete kdekoľvek do osy, najlepšie do menovky osy. Rad vyberiete klepnutím do farebného stĺpca grafu. Pokiaľ klepnete do toho istého miesta druhýkrát, je vybraný bod, teda jediný stĺpec. Pri výbere môžete použiť aj zoznam Objekty grafu na paneli Graf.

Panel Formátovanie


Môžete ho výhodne použiť pri formátovaní grafu. Postupujete podobne, ako pri formátovaní tabuľky. Vyberiete príslušný objekt grafu a stlačíte potrebné tlačidlo na paneli.

Okno Možnosti grafu


Je tretím panelom sprievodcu grafu. Otvoríte ho príkazom Graf(Možnosti grafu. Môžete v ňom vybrať objekt a upravovať ho.

Formátovanie objektu grafu


Okno Formátovať objekt grafu umožňuje pracnejšie, ale presnejšie formátovanie objektov grafu. Otvoríte ho: príkazom Formát(Vybraný objekt grafu, tlačidlom Formátovať objekt  grafu na paneli Graf alebo príkazom Formátovať objekt  grafu z miestnej ponuky. 

Počet kariet okna a obsah kariet závisí od objektu, ktorý ste vybrali. Nebudeme sa tu zaoberať detailmi. Ako príklady ukážeme formátovanie niektorých konkrétnych objektov: plochy grafu, údajového radu, dátového bodu, legendy a názvov a  nakoniec  osy.

Plocha grafu


Klepnite pravým tlačidlom do plochy grafu a z miestnej ponuky zadajte príkaz  Formátovať plochu grafu. Otvorí sa okno Formátovať plochu grafu s kartami Vzorky, Písmo, Vlastnosti.

Vzorky


Ak ponecháte obidva prepínače v polohe Automaticky, bude plocha grafu formátovaná podľa definovaného východzieho grafu. Ak prepnete obidva prepínače do polohy Žiadne, nebude plocha orámovaná a bude priehľadná.


Ak prepnete prepínač Orámovanie do polohy Vlastné, môžete sami určiť Štýl, Farbu a Hrúbku čiary. Zaškrtnutím rozhodnete, či rámček grafu bude mať Tieň a Zaoblené rohy.


V poli Plocha určíte farbu výplne plochy grafu tak, že vyberiete požadované farebné políčko. Väčšie možnosti ponúka stlačenie tlačidla Efekty výplne, ktoré otvorí rovnomenné okno.

Efekty výplne

 
Okno má štyri karty: Prechod, Textúra, Vzorka, Obrázok, ktoré si konkurujú, čo znamená, že ak prevediete úpravy na jednej karte,  tak zlikvidujete nastavenia na druhej karte. Funkcie kariet sú nasledovné:

· Prechod 
umožňuje prepínačom Farby nastaviť, koľko farieb bude výplň obsahovať. Keď vyberiete Dve farby, tak môžete v zoznamoch Farba1 a Farba2 vybrať jednotlivé farby. K tomu ešte môžete zvoliť rôznorodé Štýly tieňovania.

· Textúra

— umožňuje vybrať rôzne textúry, napr. skamenelé ryby. 

· Vzorka 

— dovoľuje pestrofarebné šrafovanie.

· Obrázok
— umožňuje vložiť do grafu obrázok ako výplň.

Rady údajov


Ak klepnete na ľubovoľný stĺpec grafu je vybraný rad. Zadajte príkaz Formátovať rady údajov z miestnej ponuky. Otvorí sa okno Formátovať rady údajov so šiestimi kartami: Vzorky, Menovky údajov, Možnosti, Poradie radov, Os, Chybové úsečky Y.
Vzorky


V poli Ohraničenia nastavujete, ako budú jednotlivé prvky radu  ohraničené. V poli Plocha určujete ich výplň. 

Menovky údajov 


Na karte môžete do radu umiestniť hodnoty alebo údaje z legendy.

Možnosti

V  poli Prekryv nastavíte, o koľko sa budú jednotlivé stĺpce vzájomne prekrývať. V poli Šírka medzery nastavíte, ako ďaleko budú od seba jednotlivé kategórie — pivovary.

Poradie radov


Na karte môžete meniť poradie radov spôsobom, ktorý sme už opísali.

Os


Na karte môžete rozhodnúť, či vybraný Rad  sa vynesie Na hlavnej osi alebo Na vedľajšej osi

Chybové úsečky Y


Pre informácie o tejto karte sa obráťte na Pomocníka. 

Dátový bod


Dátový bod je jeden prvok grafu, v našom prípade stĺpec. Vyberieme ho tak, že na neho dvakrát  — s dlhším intervalom klepnete. Ak je vybraný, je doplnený úchytmi. Vybraný dátový bod môžete upravovať nezávisle na ostatných bodoch radu. 

Okno Formátovať dátový bod má tri  karty: Vzorky, Menovky údajov a Možnosti, ktoré už poznáme.

Legenda 


Okno Formátovať legendu má tri karty Vzorky, Písmo a Umiestnenie, ktoré už poznáme. 

Os


Okno Formátovať os má karty: Vzorky, Mierka, Písmo, Číslo, Zarovnanie. Posledné tri karty  už poznáme z formátu bunky.

Vzorky


V poli Riadky určíme vzhľad  osy — Štýl, Farbu a  Hrúbku čiary. Hlavné značky oddeľujú jednotlivé kategórie. Vedľajšie značky rozdelia priestor medzi hlavnými značkami na niekoľko menších úsekov. V prepínači Menovky značiek určíte, či a kde sa  majú zobrazovať menovky hlavných značiek —  menovky kategórií.

Mierka


Sú rozdiely, podľa osy.

Mierka osy Y

· Minimum 

 minimálna hodnota na osi.

· Maximum 

 maximálna hodnota na osi.

· Hlavná jednotka
 hodnota intervalu medzi hlavnými značkami na osi.

· Vedľajšia jednotka  hodnota intervalu medzi vedľajšími značkami.

· Logaritmická mierka zaškrtneme v prípade extrémnych hodnôt.

Mierka osy X


Doporučujeme využiť Pomocníka pre  získanie informácií.


Spojnica trendu


Trend v vyjadruje  vývoj konkrétneho radu.
Vyberte rad, napr. Plzeň. Zadajte príkaz Pridať spojnicu trendu z miestnej ponuky. Otvorí sa rovnomenné okno. V poli Typ trendu a regresia vyberte príslušný trend —  napr. Lineárny. Stlačte OK a trend je hotový.

Vlastné typy grafu

Ak sa vám výsledný formát grafu veľmi páči, iste by ste ho chceli použiť aj u ďalších grafov. Excel si môže váš formát grafu zapamätať. Môžete si ho uložiť medzi vlastné typy grafu.

Definovanie

Vyberte graf. Zadajte príkaz Typ grafu z miestnej ponuky. Otvorí sa okno Typ grafu, v ktorom sa prepnite na kartu Vlastné typy. Prepínač Výber prepnite do polohy Definované užívateľom. Stlačte tlačidlo Pridať. Otvorí sa okno Pridať vlastný typ grafu. Do poľa Názov napíšte meno svojho grafu, napr. Pivný graf. Do poľa Popis môžete uviesť charakteristiku svojho grafu.

Používanie 


Ak chcete pri vytváraní nového grafu pomocou sprievodcu grafu použiť  vlastný typ grafu, tak ho vyberte na prvom paneli sprievodcu na karte Vlastné. 


Taktiež môžete zmeniť typ grafu na vlastný typ. Zadajte príkaz Graf(Typ grafu. Prepnite na kartu Vlastné typy. Prepínač Výber prepnite do polohy Definované užívateľom. V zozname Typ grafu vyberte správny graf.

Východzí graf

Sprievodca grafom má definovaný východzí typ grafu. Je to ten graf, ktorý sa automaticky vytvorí pri stlačení klávesu F11.

Zmena východzieho grafu


Zadajte príkaz Graf(Typ grafu. V zozname Typ grafu vyberte ten typ grafu, ktorý chcete použiť ako východzí. Stlačte tlačidlo Nastaviť ako východzí.

9.6 Typy grafov

Zmena typu grafu


Realizuje sa predovšetkým tlačidlom Typ grafu na paneli Graf. 

Výsekový graf


Nie je ho možné použiť vždy — je v ňom možné zobraziť iba jeden rad. Keď zmeníme graf výroby piva na výsekový, ponúkne sa graf vytvorený len z prvého radu. Ak chcete z iného radu, tak otvorte okno Zdrojové dáta grafu a v poli Oblasť dát vyberte iný rad — nezabudnite  pri tom na legendu. 


V okne Možnosti grafu na karte Popisy dát nastavte prepínač do polohy Zobraziť percentá poprípade aj Zobraziť hodnoty.


Výsek sa chová ako bežný bod grafu, preto jeho formát môžete nastaviť individuálne. Výsek môžete dokonca vytiahnuť von.

Trojrozmerný graf


Vytvorme pre plzeňské pivo valcový graf. Potom  z miestnej ponuky zadajte príkaz Trojrozmerný. Otvorí sa okno 3D pohľad. Dve veľké polia v ľavom hornom rohu umožňujú otáčať grafom okolo vodorovnej osy — elevácia. Dve polia pod ukážkou umožňujú otáčať grafom okolo zvislej osy — rotácia. Eleváciu aj rotáciu môžete priamo nastaviť v poliach Elevácia a Rotácia.  


Keď zrušíte zaškrtnutie v políčku Bez perspektívy, môžete graf zmrzačiť alebo zmeniť šípkami v prostriedku okna.


Dôležité je pole Výška x % základne. Pokiaľ tu nastavíte 100%, bude mať graf tvar štvorca. Zníženie hodnoty znamená predĺženie do strán, zvýšenie predĺženie do výšky.


Grafom 3D je možné otáčať ťahaním za rohy.

Studenovský: Excel
9. Grafy.doc

